الكوميسيون الاوروبيه

الكوميسيون الاوروپيه او اللجنه الاوروپيه المندوبه (انجليزى: European Commission; فرنساوى: Commission européenne), الاسم الرسمى ”اللجنه المندوبه من المجتمعات الاوروپيه“ (انجليزى: Commission of the European Communities), هى واحده من خمس منظمات اللى بتنظم الاتحاد الاوروپى (EU). اللجنه بتنظم الشغل اليومى بتاع الاتحاد الاوروپى و بتكتب القوانين, زى الحكومه. القوانين, اللى بتتكتب من اللجنه, بيتناقش فيها و بتتعدّل من الپرلمان الاوروپى و مجلس الاتحاد الاوروپى. مقر اللجنه فى بروكسل.
 تشكيل 
اللجنه معموله من 27 نفر, واحد من كل دوله فى الاتحاد الاوروپى. واحد من الانفار هو الريّس, اللى اختاره المجلس و الپرلمان, هو بيقرر (مع كل دوله) مين الاعضاء التانيين و بيعملو ايه.كل واحد له شغلانه مختلفه, زى الاهتمام بـ الصناعه او التجاره. لو هما ما عملوش شغلاناتهم كويس, الريّس بيشيلهم. لو ما شالهمش, او لو الريّس ما عملش الشغلانه دى, الپرلمان يقدر يشيل اللجنه كلها من شغلاناتها (ده حصل بس سنة 1999).
 اسم 
الاسم ”لجنه“ ممكن يكون معناه ال25,000 شخص اللى بيشتغل للريّس و فريقه. هما بيمشو ورا ارشادات اللجنه فى الاهتمام بـ الاتحاد الاوروپى او كتابة قانون جديد. اللجنه بتشتغل بـ تلات لغات, انجليزى, فرنساوى, ألمانى.
 تاريخ 
اللجنه الأولانيه اتعملت سنة 1952 و اتسمت ”السُلطه العاليه“ (انجليزى: High Authority). بس اللجنه الحديثه اتعملت سنة 1957 و من الوقت ده و هيا ليها 14 رئيس
 رؤسا 
 Walter Hallstein (من المانيا) 1958-1967
 Jean Rey (من بلچيكا) 1967-1970
 Franco Maria Malfatti (من ايطاليا) 1970-1972
 Sicco Mansholt (من نيديرلاند) 1972-1973
 François-Xavier Ortoli (من فرنسا) 1973-1977
 Roy Jenkins (من المملكه المتحده) 1977-1981
 Gaston Thorn (من لوكسمبورج) 1981-1985
 Jacques Delors (من فرنسا) 1985-1995
 Jacques Santer (من لوكسمبورج) 1995-1999
 مانويل مارين (من اسپانيا) 15 مارس 1999 – 12 سبتمبر 1999
 رومانو برودى (من ايطاليا) 1999-2004
 چوزيه مانويل باروسو (من پورتوجال) 2004-لحد 2014
 جان كلود يونكر (من لوكسيمبورج) 2014 -2019
 اورسولا فون در لاين (من ألمانيا) (1 ديسمبر 2019–)

 لينكات برانيه 


 مصادر 

تصنيف:الاتحاد الاوروبى
تصنيف:مؤسسات الاتحاد الاوروبى